قطرده کئچیریلن دونیا شامپیوناتیندا سونونجو فینالچی‌نین آدینا آیدین‌لیق گلیب.
یاریم فینالدا مراکش ییغماسینی 2:0 حسابی ایله مغلوب ائدن فرانسا میللی‌سی حل ائدیجی قارشیلاشمادا آرژانتین تیمینه رقیب اولوب.
ماتچدا حساب ارکن گل ایله آچیلیب. 5-جی دقیقه‌ده تئو هرناندز تیمینی اؤنه کئچیریب. 79-جو دقیقه‌ده ایسه رندال کولو ایکینجی توپو افریقالی لارین قاپی‌سیندان کئچیرمکله سون نقطه‌نی قویوب.
بئله‌لیکله، دسامبرین 18-ده اوینانیلا‌جاق فینال گؤروشونده آرژانتین و فرانسا تیم لری اوز-اوزه گله‌جک‌لر. بیر گون اؤنجه ایسه مراکش و کرواسی سئچمه‌لری 3-جو یئر اوغروندا اویوندا قارشی‌لاشا‌جاق‌لار.
قئید ائدک کی، فرانسا ییغماسی آردیجیل ایکینجی دونیا شامپیوناتیندا فینالا وثیقه قازانیب. "خوروزلار" 2018-جی ایلده روسیادا تشکیل اولونموش دونیا شامپیوناتیندا دا عینی اوغورا ایمضا آتیب‌لار. همین واخت فینالدا کرواسی-یه غالیب گلن فرانسیزلار دونیا شامپیونو اولوب‌لار.
